SAUK se Ellen Tshabalala bedankZandile (Ellen) Tshabalala, voorsitter van die SAUK-raad Foto: SAUK Ellen Tshabalala, voorsitter van die SAUK-raad, het met onmiddellike effek bedank, het die presidensie Woensdag gesê. “Pres. Jacob Zuma het haar bedanking as raadslid en voorsitter ontvang en aanvaar,” het Mac Maharaj, woordvoerder vir die presidensie, gesê. “Die president bedank me. Tshabalala vir haar bydrae tot die openbare uitsaaier en wens haar alles van die beste toe.” Tshabalala het onder skoot gekom toe sy nie bewyse kon lewer van haar kwalifikasies nie. Die parlementêre portefeuljekomitee oor kommunikasie het op 3 Desember versoek dat sy uit haar amp verwyder moet word. Die DA het die volgende dag ŉ klag van meineed teen haar ingedien. Tshabalala was oneerlik in ŉ beëdigde verklaring oor haar kwalifikasies. Lees alle vorige berigte oor Ellen Tshabalala op Maroela Media.